Situație fără precedent pentru Cristi Tănase! Fostul fotbalist a dat-o din nou în bară, dar de data aceasta și-a supărat foarte rău soția. Adina Maria a obținut un ordin de protecție împotriva lui, iar Dodel nu mai are voie să își vadă fetița, născută în urmă cu aproape două luni. Avocatul Cosmin Bolosin a dezvăluit că solicitarea femeii face referire la violența domestică.
În toamna anului 2023, Cristi Tănase și Adina Maria s-au căsătorit, iar relația lor părea să meargă foarte bine. Mai mult decât atât, cei doi au devenit părinții unei fetițe în martie 2024. Într-adevăr, au avut o ”cumpănă”, atunci când Dodel a venit beat acasă (Vezi AICI imagini), dar Adina a trecut peste această întâmplare. De asemenea, cuplul a petrecut Paștele împreună.
În urmă cu doar câteva zile, de Paște, Cristi Tănase și soția lui s-au afișat fericiți într-o fotografie pe Facebook. Totuși, de atunci situația s-a schimbat radical. Fostul fotbalist a supărat-o foarte rău pe Adina Maria, iar aceasta a reușit să obțină un ordin de protecție împotriva lui.
Dodel nu mai are voie să se apropie de soția și de fetița lui timp de un an. El este nevoit să respecte o distanță de 100 de metri de cele două, dar și de locuința femeii din Pitești. În caz contrar, Cristi Tănase riscă să ajungă după gratii
Până în acest moment nu este cunoscut motivul pentru care cei doi au ajuns în acest punct. Totuși, cel mai probabil, fostul jucător de fotbal a făcut ceva grav dacă Adina a reușit să obțină acest ordin de protecție. Surprinzător este că această situație a apărut la doar 5 zile de la Paște, sărbătoare pe care cei doi au petrecut-o împreună.
Avocatul Cosmin Bolosin a explicat că ordinul de protecție face referire la violența domestică. Recent, legea cu privire la astfel de situații a fost modificată, iar instanța poate acorda un ordin de până la un an dacă pericolul este iminent sau dacă a avut loc infracțiunea de lovire. Mai mult decât atât, acesta a spus și ce riscă Dodel dacă nu respectă regulile impuse de autorități.
„Un tată nu poate să se comporte așa, indiferent dacă este vorba de o soție care are un comportament mai rece. Acest ordin de protecție este referitor la violența domestică (…) Acum câteva luni, s-a modificat legea, asta pentru că spunea că ordinul de protecție poate să fie de până la șase luni, acum câteva luni, s-a modificat legea, care spune că în cazul unui pericol iminent sau contravenții sau infracțiunea de lovire se poate ajunge la până un an de ordin de protecție.
Bineînțeles că este monitorizat și nu se va putea apropia (…) Sigur că dacă nu va respecta acest ordin de protecție sau de restricție i se va întocmi un dosar penal în care poate să aibă o încadrare de până la cinci ani sau amendă și cu siguranță va fi trimis în judecată”, a declarat avocatul Cosmin Bolosin, potrivit Spynews.ro.